**METODOLOGIE**

**privind constituirea Comitetului de Monitorizare pentru**

**Programul Regional Nord-Est 2021-2027**

**Cuprins:**

[Abrevieri 3](#_Toc118449932)

[A. Context 3](#_Toc118449933)

[B. Cadrul legal aplicabil 3](#_Toc118449934)

[C. Funcțiile CM PR NE 4](#_Toc118449935)

[D. Structura CM PR NE 5](#_Toc118449936)

[E. Modalitate de evaluare și selecție a instituțiilor descrise la punctul D (III) – reprezentanți ai societății civile, mediului economic și social, academic și universitar 7](#_Toc118449937)

[1. Publicarea anunțului și a criteriilor de calificare și selecție 7](#_Toc118449938)

[2. Primirea formularelor de candidatură 9](#_Toc118449939)

[3. Derularea procesului de evaluare și selecție 9](#_Toc118449940)

[4. Rezultatele procesului de evaluare și selecție 10](#_Toc118449941)

[5. Procedura de contestație 10](#_Toc118449942)

[6. Finalizarea procesului de evaluare și selecție 10](#_Toc118449943)

[ANEXE 11](#_Toc118449944)

# Abrevieri

ADR NE = Agenția pentru Dezvoltare Regională Nord-Est

AM = Autoritate de Management

OI = Organism Intermediar

PR NE = Programul Regional Nord-Est 2021-2027

CM PR NE = Comitetul de Monitorizare pentru Programul Regional Nord-Est 2021-2027

RDC = REGULAMENTUL (UE) 1060/2021 AL PARLAMENTULUI EUROPEAN ȘI AL CONSILIULUI

din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

# A. Context

În conformitate cu *Ordonanța de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în Romania (*aprobata prin *Legea nr. 277/2021)*, agențiile pentru dezvoltare regională au fost desemnate autorități de management pentru cele opt programe regionale organizate la nivelul regiunilor de dezvoltare.

În calitate de AM, ADR NE a elaborat și negociat cu Comisia Europeană, Programul Regional Nord-Est 2021-2027, cu respectarea prevederilor Regulamentelor europene care reglementează implementarea politicii de coeziune la nivel european în perioada 2021-2027.

Programul a fost aprobat de Comisia Europeana în data de 21 octombrie 2022 și poate fi parcurs accesând următorul link:

<https://www.adrnordest.ro/wp-content/uploads/2022/10/PR-Nord-Est_13_10_2022_aprobat_CE.pdf>

Conform articolului 38(1) din RDC, în termen de trei luni de la notificarea AM cu privire la decizia de aprobare a programului de către Comisia Europeană, se înființează Comitetul de Monitorizare a implementării programului.

# B. Cadrul legal aplicabil

- Regulamentul (UE) 1060/2021 Al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- Carta Drepturilor Fundamentale a Uniunii Europene;

- Decizia 2010/48/CE din 26 noiembrie 2009 privind încheierea de către Comunitatea Europeana a Convenției Națiunilor Unite privind drepturile persoanelor cu handicap;

- Regulamentul (UE) nr. 240/2014 al Comisiei din 7 ianuarie 2014 privind Codul european de conduită referitor la parteneriat, în cadrul fondurilor structurale și de investiții europene;

- Hotărârea de Guvern nr. 936 din 5 noiembrie 2020 pentru aprobarea cadrului general necesar în vederea implicării autorităților și instituțiilor din Romania în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri;

- Ordonanța de urgență a Guvernului nr. 122 din 29 iulie 2020 privind unele masuri pentru asigurarea eficientizării procesului decizional al fondurilor externe nerambursabile destinate dezvoltării regionale în Romania;

- Legea nr. 277 din 26 noiembrie 2021 pentru aprobarea Ordonanței de urgență a Guvernului nr. 122/2020 privind unele masuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;

- Legea nr. 315 din 28 iunie 2004 privind dezvoltarea regională în Romania;

# C. Funcțiile CM PR NE

a) CM PR NE examinează:

- progresele înregistrate în ceea ce privește implementarea programului și realizarea obiectivelor de etapă și a țintelor;

- orice probleme care influențează performanța programului și măsurile luate pentru a le remedia;

- contribuția programului la abordarea provocărilor identificate în recomandările relevante specifice fiecărei țări, care au legătură cu implementarea programului;

- elementele evaluării ex ante privind sprijinul din fonduri prin utilizarea instrumentelor financiare și prin instrumentele financiare executate sub responsabilitatea autorității de management;

- progresele înregistrate cu privire la efectuarea evaluărilor, a sintezelor evaluărilor și a oricăror acțiuni întreprinse ca urmare a constatărilor;

- punerea în aplicare a acțiunilor legate de comunicare și vizibilitate;

- progresele înregistrate în implementarea operațiunilor de importanță strategică, dacă este cazul;

- îndeplinirea condițiilor favorizante și aplicarea acestora pe întreg parcursul perioadei de programare;

- progresele înregistrate în ceea ce privește consolidarea capacitații administrative pentru instituțiile publice, parteneri și beneficiari, acolo unde este cazul;

- informații cu privire la implementarea contribuției programului la Programul Invest EU, sau a resurselor transferate, după caz.

CM PR NE poate adresa recomandări AM PR NE, inclusiv cu privire la măsurile de reducere a sarcinii administrative pentru beneficiari.

b) CM PR NE aprobă:

- metodologia și criteriile folosite pentru selectarea operațiunilor, inclusiv orice modificări ale acestora;

- raportul final de performanță pentru PR NE 2021-2027;

- planul de evaluare și orice modificare a acestuia;

- orice propunere înaintată de Autoritatea de Management, referitoare la modificarea programului, inclusiv cu privire la transferuri, în conformitate cu Art. 24(5) și Art. 26 al Regulamentului UE nr 1060/2021.

Vor fi raportate către CM PR NE cazurile de nerespectare a Cartei drepturilor fundamentale a Uniunii Europene, precum și cazurile de nerespectare a Convenției ONU privind Drepturile Persoanelor cu Dizabilități, legate de PR NE 2021-2027.

# D. Structura CM PR NE

Selecția instituțiilor membre în CM PR NE se va realiza în conformitate cu principiul european al parteneriatului, asigurându-se în același timp o reprezentare echilibrată a autorităților relevante precum și a reprezentanților partenerilor prevăzuți la art. 8 din RDC.

Astfel, din structura CM PR NE vor face parte organizații reprezentative pentru domeniile relevante aferente obiectivelor specifice PR NE 2021-2027, precum și organizații care activează în domenii care fac obiectul prevederilor condițiilor favorizante orizontale – promovarea drepturilor fundamentale și promovarea drepturilor persoanelor cu dizabilități.

Componența CM PR NE este următoarea:

**I. Președintele CM PR NE - directorul general al ADR NE.**

**II. Instituții, organizații relevante prestabilite, conform Art 8(1) RDC și descrise în mecanismul de guvernanță în PR NE 2021-2027:**

1. Autorități publice centrale – 9 membri:

- Ministerul Investițiilor și Proiectelor Europene;

- Ministerul Investițiilor și Proiectelor Europene - Punctul de contact pentru implementarea Convenției ONU privind drepturile persoanelor cu dizabilități;

- Ministerul Dezvoltării, Lucrărilor Publice și Administrației;

- Ministerul Finanțelor – Autoritatea de Certificare și Plată;

- Autoritatea de Management pentru Programul Creștere Inteligentă, Digitalizare și Instrumente Financiare;

- Autoritatea de Management pentru Programul Dezvoltare Durabilă;

- Autoritatea de Management pentru Programul Transport;

- Autoritatea de Management pentru Programul Educație și Ocupare;

- Autoritatea de Management pentru Programul Incluziune și Demnitate Socială;

2. Autorități publice locale – 14 membri:

- Consiliul Judetean Bacău;

- Consiliul Judetean Botoșani;

- Consiliul Judetean Iași;

- Consiliul Judetean Neamț;

- Consiliul Judetean Suceava;

- Consiliul Judetean Vaslui;

- Primaria Municipiului Bacău;

- Primaria Municipiului Botoșani;

- Primaria Municipiului Iași;

- Primaria Municipiului Piatra Neamț;

- Primaria Municipiului Suceava;

- Primaria Municipiului Vaslui;

- 1 reprezentant al oraselor din regiune, desemnat de Asociatia Oraselor din Romania;

- 1 reprezentant al comunelor din regiune, desemnat de Asociatia Comunelor din Romania.

**III. Instituții, organizații prestabilite – reprezentanți ai societății civile,** **mediului economic și social, academic și universitar**, conform Art 8(1) RDC și descrise în mecanismul de guvernanță din PR NE **și care vor fi selectate** pe baza unei proceduri transparente și nediscriminatorii, în urma exprimării interesului acestora – 15 membri, reprezentând:

- mediul academic și universitar - 4 membri;

- mediul economic și social - 3 membri;

- organisme relevante ale societății civile, cum ar fi parteneri din domeniul protecției mediului, organizații neguvernamentale care activează în domeniul turismului sau culturii, organizații neguvernamentale și organisme responsabile cu promovarea incluziunii sociale, a drepturilor fundamentale, a drepturilor persoanelor cu dizabilități, a egalității de gen și nediscriminării - 8 membri.

**În selecția partenerilor, se va respecta un procent de 40% pentru reprezentarea acestei categorii (III) în totalul membrilor CM PR NE.**

Vor avea statut de **observatori** în cadrul CM PR NE reprezentanți din partea urmatoarelor instituții:

-Comisia Europeană;

- Ministerul Finanțelor – Direcția Generala de Inspecție Economico-Financiară (OI pentru PR NE 2021-2027);

- Ministerul Investițiilor și Proiectelor Europene – Direcția Generală Management Mecanism de Redresare si Reziliență;

- Ministerul Educației;

- Ministerul Cercetării, Inovării și Digitalizării;

- Ministerul Transporturilor;

- Ministerul Mediului, Apelor și Pădurilor;

- Ministerul Culturii;

- Ministerul Ministerul Economiei, Antreprenoriatului și Turismului;

- Agenția Națională pentru Arii Naturale Protejate;

- Agenția Națională pentru Achiziții Publice;

- Agenția Națională pentru Romi;

- Consiliul Național pentru Combaterea Discriminării;

- Agenția Națională pentru Egalitatea de Șanse între Femei și Bărbați;

- Autoritatea de Management a Programului Interreg NEXT România-Republica Moldova;

- Autoritatea de Management a Programului Interreg NEXT România-Ucraina;

- Autoritatea de Management pentru Programul Sănătate;

- Autoritatea de Management pentru Programul Asistență Tehnică;

- Curtea de Conturi – Autoritatea de Audit;

- Banca Europeană de Investiții;

- Banca Europeană pentru Reconstrucţie şi Dezvoltare;

- Banca Mondiala;

- Consiliul Concurenței;

Reprezentanții Comisiei Europene participă la lucrările CM PR NE cu rol de monitorizare și consultativ.

În funcție de agenda reuniunii, pot fi invitate la ședințele CM PR NE și organizații, instituții, persoane, având competență în problematica abordată.

# E. Modalitate de evaluare și selecție a instituțiilor descrise la punctul D (III) – reprezentanți ai societății civile, mediului economic și social, academic și universitar

# 1. Publicarea anunțului și a criteriilor de calificare și selecție

Pentru includerea în CM PR NE a reprezentanților societății civile, mediului economic și social, academic și universitar, AM PR NE organizează un proces de selecție transparent.

Acest proces demarează cu publicarea pe site-ul ADR NE ([www.adrnordest.ro](http://www.adrnordest.ro)) a unui anunț prin care aceste organizații și instituții sunt invitate să își depună candidatura în termen de **10 zile lucrătoare** de la data publicării.

Anunțul este însoțit de *Metodologia* *privind constituirea Comitetului de Monitorizare pentru Programul Regional Nord-Est 2021-2027,* cu urmatoarele anexe*:*

- *Formularul de candidatură privind participarea la Comitetul de monitorizare a Programului Regional Nord-Est 2021-2027* (Anexa nr. 1);

*-* *Grila de evaluare și selecție a reprezentanților societății civile, mediului economic și social, academic și universitar, în cadrul CM PR NE 2021-2027* (Anexa nr. 2).

1. Criterii de calificare:

1. Organizația face parte dintr-una din categoriile propuse pentru selecție*;*

2. Organizația este înregistrată / autorizată conform legislației în vigoare;

3. Organizația, ca persoană juridică NU se afla în situația de a fi fost găsită vinovată printr-o hotărâre judecătorească definitivă pentru comiterea unei fraude/infracțiuni din fonduri externe și/sau fonduri naționale cu excepțiile prevăzute de Codul Penal, (*la art. 135, respectiv fiind vorba de persoana juridică, cu excepția statului și a autorităților publice, care răspunde penal pentru infracțiunile săvârșite în realizarea obiectului de activitate sau în interesul ori în numele persoanei juridice, care nu exclude răspunderea penală a persoanei fizice care a contribuit la săvârșirea aceleiași fapte*);

4. Activitatea derulată de către organizație se adresează teritoriului Regiunii Nord-Est.

*Acest criteriu vizeaza strict activitatea derulata în regiune și NU vizează sediul social al organizației.*

5. Activitatea derulată de organizație în ultimii 10 ani are relevanță pentru obiectivele specifice ale PR NE și / sau pentru aspectele descrise la articolul 8 (c) din RDC - promovarea incluziunii sociale, a drepturilor fundamentale, a drepturilor persoanelor cu dizabilități, a egalității de gen și a nediscriminării, etc.;

**Entitățile care își depun candidatura trebuie să îndeplinească criteriile de calificare pentru a fi evaluate conform criteriilor de selecție. Neîndeplinirea oricăruia dintre criteriile de calificare atrage după sine respingerea candidaturii.**

b) Criterii de selecție:

1. reprezentativitatea teritorială a organizației;

*Se vor acorda:*

* *3 puncte dacă organizația este reprezentativă prin activitățile derulate, în 3 sau mai multe județe ale regiunii;*
* *2 puncte dacă organizația este reprezentativă prin activitățile derulate, în 2 județe ale regiunii;*
* *1 punct dacă organizația este reprezentativă prin activitățile derulate, la nivelul unui județ al regiunii.*

2. participarea organizației ca membru sau observator într-un comitet de monitorizare organizat la nivel național pentru implementarea unui program operațional din perioada de programare 2014-2020 și / sau 2007-2013;

*Se vor acorda:*

*- 2 puncte dacă organizația a fost membru sau observator într-un Comitet de Monitorizare;*

*- 0 puncte dacă organizația nu a fost implicată ca membru sau observator într-un Comitet de Monitorizare;*

3*.* participarea organizației ca membru în alte structuri parteneriale (altele decât comitete de monitorizare)înperioada de programare 2014-2020 și / sau 2021-2027:

*Se vor acorda:*

*- 2 puncte dacă organizația a fost membru într-o astfel de structură;*

*- 0 puncte dacă organizația nu a fost implicată ca membru într-o astfel de structură;*

4. implicarea organizației în pregătirea documentelor de planificare locală (*ex: strategii de dezvoltare locală*) și / sau regională (*ex: Planul de Dezvoltare Regională Nord-Est, Planul Regional pentru Cultură și Turism Nord-Est, RIS 3 Nord-Est, etc.*), respectiv a documentelor de programare regională (*Programul Regional Nord-Est*), aferente perioadei de programare 2021-2027.

*Se vor acorda:*

*- 3 puncte dacă organizația a fost implicată în elaborarea documentelor de planificare ȘI programare regionale;*

*- 2 puncte dacă organizația a fost implicată în elaborarea documentelor de planificare SAU programare regionale;*

*- 1 punct dacă organizația a fost implicată în elaborarea documentelor de planificare locală;*

*- 0 puncte dacă organizația nu a fost implicată în pregătirea documentelor de planificare / programare regionale și / sau locale 2021-2027;*

5. implicarea organizației în derularea de proiecte, în domenii acoperite de obiectivele specifice ale PR NE:

*Se vor acorda:*

* *4 pentru implicarea în minim 4 proiecte;*
* *3 puncte pentru implicarea în 3 proiecte*
* *2 puncte pentru implicarea în 2 proiecte;*
* *1 punct pentru implicarea într-un proiect;*
* *0 puncte dacă organizația nu a fost implicată în niciun proiect de natura celor mai sus menționate.*

6. implicarea organizației în proiecte care vizează aspecte mentionate la art. 8(c) din RDC*:*

*Se vor acorda:*

* *4 pentru implicarea în minim 4 proiecte;*
* *3 puncte pentru implicarea în 3 proiecte*
* *2 puncte pentru implicarea în 2 proiecte;*
* *1 punct pentru implicarea într-un proiect;*
* *0 puncte dacă organizația nu a fost implicată în niciun proiect de natura celor mai sus menționate.*

7. Modul în care prezența organizației în CM PR NE va aduce valoare adăugată activității acestei structuri:

*Se vor acorda:*

*- 2 puncte dacă organizația demonstrează contribuția la CM PR;*

*- 0 puncte dacă nu a fost demonstrată cerința sau dacă nu s-a acordat niciun răspuns;*

# 2. Primirea formularelor de candidatură

În termen de **10 zile lucrătoare** de la publicarea anunțului de selecție pe site-ul ADR NE ([www.adrnordest.ro](http://www.adrnordest.ro)), instituțiile interesate transmit Formularele de candidatură completate, pe adresele de email: [oana.ciobotaru@adrnordest.ro](mailto:oana.ciobotaru@adrnordest.ro) si [gabriel.hanganu@adrnordest.ro](mailto:gabriel.hanganu@adrnordest.ro)

# 3. Derularea procesului de evaluare și selecție

Punctajul acordat în urma evaluării fiecărei candidaturi este detaliat în *Anexa nr. 2 -* *Grila de evaluare și selecție a reprezentanților societății civile, mediului economic și social, academic și universitar, în cadrul CM PR NE.*

În procesul de evaluare a candidaturilor, comisia de evaluare poate solicita clarificări asupra răspunsurilor acordate de candidați în Formularul de candidatură, în termen de **2 zile lucrătoare** de la data înregistrării candidaturii la AM PR NE.

Comisia de evaluare va solicita clarificări candidaților, în cazul prezentării unor informații contradictorii și / sau neclare la răspunsurile acordate în formularele de candidatură.

Candidații vor transmite răspunsul la observațiile formulate de comisia de evaluare, în termen de **2 zile lucrătoare** de la primirea solicitării.

În cazul în care candidatul nu răspunde solicitarii de clarificari sau nu clarifica aspectele care fac obiectul solicitarii de clarificare, membrii comisiei de evaluare vor continua analiza formularului de candidatură în baza informațiilor existente.

Fiecare membru al comisiei de evaluare va analiza criteriile de selecție și va acorda un punctaj, conform grilei de evaluare. Punctajul total se determină prin cumularea punctajului obținut pentru fiecare criteriu de selecție.

Scorul final pentru fiecare candidat se va calcula prin realizarea mediei aritmetice între punctajele acordate de membrii echipei de evaluare.

Ierarhizarea candidaturilor va ține cont de numărul organizațiilor predefinite în procedura de selecție. Astfel, dacă două sau mai multe candidaturi obțin punctaje egale, departajarea se va realiza în ordinea respectării următoarelor criterii:

1. reprezentarea echilibrată a domeniilor relevante finanțate prin prioritățile din cadrul PR NE.

2. reprezentarea echilibrată la nivelul județelor.

3. principiul ”primul venit, primul servit”.

În cazul în care pentru anumite categorii de parteneri nu vor fi depuse formulare de candidatură, AM PR NE pe baza experienței anterioare, va transmite invitații partenerilor relevanți pentru categoriile neacoperite, în vederea participării la procesul de evaluare și selecție a candidaturilor, prelungind perioada de depunere a candidaturilor printr-un anunț public pe pagina de internet a ADR NE ([www.adrnordest.ro](http://www.adrnordest.ro)).

# 4. Rezultatele procesului de evaluare și selecție

AM PR NE va publica pe site-ul [www.adrnordest.ro](http://www.adrnordest.ro), rezultatele procesului de evaluare și selecție.

Procesul de evaluare și selecție se va încheia în termen de maxim 10 zile lucrătoare de la termenul final de depunere a formularelor de candidatură (inclusiv perioada de solicitare clarificări din partea comisiei de evaluare și perioada de răspuns din partea candidaților).

# 5. Procedura de contestație

Candidații declarați respinși pot contesta decizia de respingere, în termen de **3 zile lucrătoare** de la data publicării pe site-ul [www.adrnordest.ro](http://www.adrnordest.ro) a rezultatelor procesului de evaluare și selecție.

Contestația va include numele și adresa instutiei, obiectul și argumentele care susțin punctul de vedere al organizației cu privire la aspectele contestate, semnătura olografă sau semnătura electronică extinsă a reprezentantului legal.

Contestația va fi transmisă pe email, la adresele:

[oana.ciobotaru@adrnordest.ro](mailto:oana.ciobotaru@adrnordest.ro) și [gabriel.hanganu@adrnordest.ro](mailto:gabriel.hanganu@adrnordest.ro)

Subiectul e-mailului trebuie sa includă numărul de înregistrare al formularului de candidatură primit la depunerea candidaturii.

Candidatii pot contesta o singura data rezultatele procesului de evaluare si selectie.

AM PR NE va constitui o comisie de soluționare a contestațiilor depuse de candidații declarați respinși în urma procesului de evaluare și selecție.

În termen de **2 zile lucrătoare** de la data depunerii contestației, comisia va analiza motivele contestației și va reevalua candidatura, completând grila de evaluare.

# 6. Finalizarea procesului de evaluare și selecție

După finalizarea procesului de soluționare a contestațiilor, AM PR NE va transmite scrisorile de informare privind aprobarea / respingerea candidaturii în urma soluționării contestațiilor și va publica pe pagina de internet ([www.adrnordest.ro](http://www.adrnordest.ro)) rezultatele finale ale procesului de evaluare si selectie*,* în termen de **1 zi lucrătoare** de la încheierea perioadei de soluționare a contestațiilor.

Toți candidații declarați admiși vor primi din partea AM PR NE, în termen de **1 zi lucrătoare** de la finalizarea procesului de selecție, câte o solicitare de desemnare a membrilor titulari și supleanți în cadrul CM PR NE. În desemnarea acestor membri, **se va respecta, pe cât posibil, principiul egalității de șanse între femei și bărbați.**

Fiecare organizație va nominaliza, în scris, în termen de **2 zile lucrătoare** de la primirea solicitării, cei doi membri care vor reprezenta entitatea la ședințele CM PR NE.

Nu vor fi acceptați să facă parte din CM PR NE, membri persoane fizice care au fost condamnate definitiv pentru infracțiuni prevăzute de legislația națională sau comunitară în materie de accesare a fondurilor europene, sau persoanele condamnate penal pentru fapte de corupție, evaziune fiscală și/sau spălare de bani.

**NOTA:**

Termenele prevăzute în Metodologie, se calculează conform următoarelor reguli:

a) data la care se produce respectivul eveniment, nu se ia în considerare;

b) termenul începe sa curgă la începutul primei ore a primei zile a termenului și se încheie la expirarea ultimei ore a ultimei zile a termenului;

c) dacă ultima zi a unui termen este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

# ANEXE

**Anexa nr. 1 - Formular de candidatură privind participarea la CM PR NE 2021-2027**

**Anexa nr. 2 - Grila de evaluare și selecție a reprezentanților societății civile, mediului economic și social, academic și universitar, în cadrul CM PR NE 2021-2027**